బంగారం
బంగారం (Gold), ఒక విలువైన లోహము, మరియు రసాయనిక మూలకము. నగల్లో, అలంకారాల్లో విరివిగా వాడతారు, ఆయుర్వేద వైద్యములో కూడా వాడతారు. బంగారం ఆవర్తన పట్టికలో 11 వ సమూహం (గ్రూప్ ) కు చెందిన మూలకం. బంగారం యొక్క పరమాణు సంఖ్య 79. బంగారం యొక్క సంకేత అక్షర Au (లాటిన్ లో బంగారాన్ని Aurun అంటారు). రసాయనికంగా బంగారం ఒక పరావర్తన మూలకం. స్వచ్ఛమైన బంగారం కొద్దిగా ఎరుపు చాయ కల్గిన పసుపుపచ్చ వన్నె కలిగిన ఎక్కువ సాంద్రత కలిగిన, మెత్తగా ఉండే లోహం.
పరమాణువు
రెండు కాని అంతకంటె ఎక్కువ కాని ఉన్న అణు సమూహాలని బణువు (molecule) అంటారు. ఈ అణు సమూహాలలో ఉన్న అణువులు అన్నీ ఒకే మూలకానికి చెందినవి అవాలని నియమం ఏదీ లేదు. ఉదాహరణకి నీటి బణువు (water molecule) రెండు ఉదజని అణువులు, ఒక ఆమ్లజని అణువు ఉంటాయి. కొన్ని బణువులలో కొద్ది అణువులే ఉంటాయి: ఒక ఆమ్లజని బణువు (O) లో రెండు ఆమ్లజని అణువులు ఉంటాయి. ఒక నీటి బణువు (HO) రెండు ఉదజని అణువులు, ఒక ఆమ్లజని అణువు ఉంటాయి. కొన్ని బణువులలో 100 అణువులు పైబడే ఉండొచ్చు. అటువంటి పెద్ద బణువులని బృహత్ బణువులు (mega molecules) అంటారు. ఇంతవరకు ప్రస్తావించిన వాటిని పరిమాణపు తగ్గుదలలో అమర్చి బృహత్ బణువులు, బణువులు, అణువులు, పరమాణువులు, పరమాణు రేణువులు అని వర్గీకరించవచ్చు.